De fleste køkkener i dag er elementkøkkener også kendt som korpuskøkkener. De er bygget op af elementer - det vil sige rammer, der er sat på fx ben eller på en sokkel. I rammerne sættes så skuffer eller hylder og låger på fronten.
Elementerkøkkener er forholdsvis lette at skille ad igen nænsomt, så du kan genbruge elementerne selv eller forære eller sælge dem til andre.
Når man skal afmontere et køkken, begynder man fra oven og fjerner først de elementer, som sidder fast i køkkenbordpladen. Det er oplagt at skille køkkenet ad i følgende rækkefølge:
Skil vask og vandhane ad
Afmontér kogepladen
Afmontér opvaskemaskinen
Tag evt. lågerne af skabene
Skil bordpladen ad
Skil køkkenskabene fra hinanden.
Læs mere og se videoer i vores artikel om at skille køkkenet ad.